
A. DESCRIERE GENERALĂ
A.1 Date privind amplasarea
1. Adresa (şantierul) lucrărilor:  - str. Putna 10, mun. Chișinău. 
2. Obiectivul lucrării: - Replanificarea încăperilor existente, cu extindere prin construirea unei anexe, în vederea amplasării Laboratorului ADN, str. Putna 10 din mun. Chișinău.
3. Amplasarea obiectivului: - Laboratorul ADN se va amplasa pe teritoriul CTCEJ al IGP al MAI.
4. Seismicitatea terenului se va calcula de către proiectant în dependenţă de rezultatele studiului geotehnic.



A.2 Cerințe privind proiectarea
A.2.1 Prevederi generale
Amplasarea laboratorului ADN se prevede pe teritoriul CTCEJ al IGP al MAI din str. Putna 10, mun.Chișinău. 
Categoria de importanţă a construcţiei - II (conform prevederilor documentului normativ СНиП 2.01.07-85 "Нагрузки и Воздействия")
Construcţia va reprezintă un volum în două nivele cu o structură de rezistenţă realizată după o schema cadre din beton monolit cu zidărie din BCA cu grosimea pereţilor exteriori de 200 mm. 
Clădirea laboratorului zonal se va proiect cu parter + 1 etaje. La etajul 2 sau pe acoperiș (după caz), se va amplasa sistemul de ventilație. Scara de evacuare se va reproiecta. Alte modificări în schița de proiect se vor efectua cu acordul managerului de proiect.
           
La proiectarea lucrărilor de construcţie şi utilarea laboratorului ADN din mun. Chișinău, este necesar de a atrage o deosebită atenţie la problemele ce pot apărea reieșind din condiţiile de lucru în laborator.  Principalele cerinţe constructive privind proiectarea sunt următoarele:
a)  La intrare în laborator se va prevedea un vestibul cu uşi duble sau după caz. 
b)  Uşile vestibulului trebuie să se auto-închidă şi autoblocheze, în aşa fel ca ele să se deschidă alternativ. Pentru situaţii excepţionale se vor prevedea ieșiri, în caz de incendiu, de la etajele 2 și parter.
c)  Suprafeţele pereţilor, tavanelor şi a pardoselilor trebuie să fie netede, uşor de spălat, impermeabile, rezistente la reactivi şi mijloace de dezinfectare care de obicei se utilizează în laboratoare. Găurile şi fisurile pe aceste suprafeţe  (de exemplu găurile pentru trecerea ţevilor) trebuie să fie etanşate ermetic pentru a asigura decontaminarea spaţiilor adiacente. 
d)  Pentru efectuarea oricăror lucrări este necesară o iluminare suficientă. Se exclud obiectele reflectoare şi sclipitoare. Se vor proiecta corpuri de iluminat închise. 
e)  Suprafeţele rafturilor şi a poliţelor trebuie să fie impermeabile, rezistente la acţiunile mijloacelor de dezinfectare, acizilor, bazelor şi solvenţilor organici, precum şi suficient de rezistente la temperaturi.
f)  Camerele laboratorului trebuie să fie ermetizate pentru a exclude contaminările. În acelaşi scop se va proiecta un sistem de ventilare şi condiţionare a aerului.
g)  Ferestrele în camerele de încercări de laborator, trebuie să fie ermetizate cu geamuri termopan tonate pe ambele părți.
h)  Se va proiecta  un sistem de ventilare automatizat care se va amplasa pe acoperiș. Aerul va fi supus filtrării cu ajutorul unor filtre de curăţire fină, recondiţionării şi recirculării în limitele spaţiului laboratorului. Aerul utilizat în laborator, care nu a circulat în boxele de securitate biologică, trebuie evacuate din clădire în afara ei în aşa fel încât să se disperseze departe de clădirile de serviciu sau de locuit, sau de la gurile de aspirare a aerului proaspăt. În dependenţă de agentul patogen utilizat, aerul se va evacua printr-un sistem de filtre de curăţire fină.
i)  Toate filtrele trebuie instalate în aşa fel ca să fie uşor de controlat şi să asigure decontaminarea gazelor.
j)  Boxele de securitate biologică se vor instala mai departe de treceri şi în afara torenţilor de aer de la uşile de intrare şi sistemele de ventilare.
k)  După ce aerul din boxele de securitate biologic a trecut prin filtrele de curăţire fină, trebuie evacuat în afară în aşa fel ca să se excludă schimbarea balanţei de aer în boxe şi să se disperseze departe de gurile de aspirare a aerului proaspăt.
l)  Sistemul de alimentare cu apă trebuie înzestrat cu dispozitive de închidere automată pentru a exclude contracurenţii de apă. Robineţii de la bateriile de amestecare a apei calde cu cea rece trebuie să se deschidă prin intermediul sensorului.

A.2.2 Elementele constructive 

a) Fundaţii
Terenul de fundare se va proiecta în corespundere cu prevederile studiului geotehnic şi ridicarea topografică, care se vor efectua de către proiectant. Fundaţiile clădirii sunt realizate de tip continuu sub pereţii perimetrali şi cei transversali.                                                                                                                     Se va proiecta fundaţia din beton armat monolit, cu izolare hidrofugă verticală din mastic de bitum şi izolare hidrofugă orizontală din mortar de ciment M100.  Se va determina prin calcul oportunitatea proiectării centurii antiseismice la nivelul fundațiilor.                                                                                                                                                                Sub perna de fundaţie se va prevedea o şapă egalizatoare din beton (clasa betonului şi grosimea şapei se vor determina de către proiectant prin calcul).

b) Structura de rezistenţă 
Structura de rezistenţă a laboratorului se va prevedea din cadre de beton armat monolit (clasa betonului şi dimensiunile componentei structurii se vor determina de către proiectant prin calcul).
Pereţii exteriori se vor proiecta din BCA. Pereţii despărţitori interior din spaţiile umede se vor proiecta din zidărie de cărămidă M75 pe mortar M50. Armarea zidăriei se va proiecta  conform normativelor în vigoare pentru zona seismică corespunzătoare. Pereţii de compartimentare se vor proiecta din plăci de gips-carton pe schelet metalic din profile zincate. 
Se va proiecta izolarea termică a pereţilor din exterior cu plăci din vată minerală, cu grosimea de 80mm, lipit cu adeziv special şi fixat cu dibluri (6 buc. la un m2), chituit pe o plasă din poliester, cu aplicarea ulterioară a tencuielilor decorative (de tip tinc).
Planșeele se vor proiecta din beton armat monolit.
c) Acoperiş
În proiect planşeul se prevede din beton armat monolit, turnat (clasa betonului şi grosimea planşeului se vor determina de către proiectant prin calcul). Acoperişul va fi de tip plat, avînd inclinația de pînă la 3 – 5 grade. 
Învelitoarea se va executa din strat de hidroizolare din polimeri bitum cauciuc, cu agregatul RX – 25 la planșee, acoperiș (FPC 08 RAL 7040). 
Izolarea termică a acoperişului se va proiecta din plăci din vată minerală (tipul și caracteristicile se vor calcula de proiectant). 
Scurgerea apei de pe acoperiş se va proiecta organizată prin jgheaburi şi burlane de scurgere. Se va proiecta o balustradă pe acoperiş.
Se va elabora proiectul acoperişului, care va conţine planul acoperişului, secţiuni transversale şi longitudinale detalii de execuţie, noduri etc. La proiectarea acoperişului se va ţine cont strict de normele de protecţie la incendiu. 
d) Pardoseli
Structura pardoselilor la parter va fi următoarea: sol compactat, strat balast (pietriş) compactat cu grosimea de 100 mm, şapă egalizatoare din mortar M100 cu grosimea de 50 mm, izolaţie hidrofugă din membrană hidroizolatoare, strat termoizolant din polistiren extrudat M25, şapă de mortar  M100 cu grosimea de 50 mm, linoleum antiderapant, rezistent la dezinfectanţi şi solvenţi, sudat cu şnur cu un aparat special, sau gresie porţelanată. Structura pardoselilor la etajul 2 va fi următoarea: bariera de vapori, strat termoizolant din polistiren extrudat M25, şapă de mortar  M100 cu grosimea de 50 mm,  gresie porţelanată sau linoleum (tipurile de pardoseli se vor coordona cu beneficiarul).
Pardoselile din linoleum antiderapant se vor proiecta pe o şapă autonivelantă. Pardoselile din gresie ceramică antiderapante se vor executa cu rosturile de 2mm, care se umplu cu chit rezistent la dezinfectanţi. Pardoseli poliuritenice și expoxidice autonivelante.                            
Se va elabora tabelul pardoselilor pentru fiecare încăpere cu detaliile-tip în tabel.

e) Tâmplărie
Ferestrele, uşile şi vitraliile se vor proiecta din metaloplast (calitate superioară) termopan de tip triplex, tonat, de tip LOW-E, primul rind de sticla de tip antivandal, termoizolate cu minim 5 camere şi miez din oţel zincat (cu punte termică la uşile exterioare şi ferestre) inclusiv pervazuri şi feronerie, accesorii necesare, izolaţie termică şi hidrofugă a tocului. Uşile interioare  se vor proiecta pline sau cu geam, din lemn cu feţe de MDF sau din metaloplast (calitate superioară).Tipul uşilor se va coordona în perioada elaborării proiectului cu beneficiarul, în dependenţă de destinaţia încăperii. Uşile exterioare se vor prevedea pline, metalice, cu fețe MDF, antifonice și rezistente la foc minim 45 min., cu lățime de 140 cm și înălțime de 235 cm, cu deschidere batantă.
Geamurile în cabinetele de încercări de laborator se vor proiecta din sticlă, iar din partea exterioară se vor monta grilaje din metal forjat. Culorile ferestrelor vor corespunde prevederilor din Certificatul de Urbanism, eliberat în modul stabilit. 
Se va elabora specificaţia tâmplăriei cu marcarea tâmplăriei şi  indicarea: dimensiunilor golurilor, dimensiunilor tâmplăriei, tipul tâmplăriei, suprafaţa şi cantitatea.
La ghișeele de transmitere a probelor se vor prevedea pervazuri-masă, iar ferestrele cu deschidere culisată.
f) Tavane
Tavanele în cabinetele de încercări de laborator se vor  prevedea din gips-carton cu vopseli rezistente la dezinfectanţi. În alte  spaţii se vor proiecta tavane suspendate  casetate din plăci de fibră minerală, montate pe structură metalică (oţel zincat) aparentă, cu grosimea de 15mm şi greutatea de 4.5 kg/m2. Se va elabora planul tavanului suspendat casetat şi a structurii metalice de susţinere a tavanului cu detalii de execuţie. 

g) Finisaje interioare
În proiect se va prevedea tencuieli de circa 4-6 cm grosime, cu mortar de var-ciment marca M 25. Pe tencuielile de mortar se va execută (cu excepţia pereţilor unde se efectuează placaj cu plăci de faianţă) tencuieli de 3 mm grosime cu amestec uscat pe baza de ipsos cu tot complexul de lucrări adiţionale, inclusiv stratul de netezire (final), corniere din tablă zincată la colţuri şi pregătirea suprafeţelor pentru grunduire. 
Vopsitoriile la pereţi se efectuează cu vopseli lavabile, in 2 straturi, cu tot complexul de lucrări adiţionale, inclusiv grunduirea. Vopsitoriile la pereţi,  cu vopseli speciale rezistente la dezinfectanţi, se efectuează în 2 straturi, cu tot complexul de lucrări adiţionale, inclusiv grunduirea.
Placaj pereţilor cu plăci de faianţă se efectuează în blocurile sanitare şi încăperi umede după cum urmează:
-  placajul se efectuează  cu faianţă smălţuită, lucioasa cu placi de aceeași culoare si forma,  fixate cu pasta de clei adeziv special pentru montarea placajelor cu tot complexul de lucrări adiţionale;
- se efectuează  şi placarea glafurilor la uşi şi ferestre;
- placajul se efectuează  cu rosturi alternante de 2mm grosime, umplute cu chit rezistent la dezinfectanţi;
- lucrările de placaj includ cornierele şi alte elemente adiţionale. Se va elabora specificaţia finisajelor interioare a pereţilor pentru fiecare încăpere cu indicarea tipului de finisaje (tencuieli cu mortar din var-ciment, tencuieli cu glet din ipsos-var, vopsitorii cu vopseli lavabile,vopsitorii cu vopseli speciale, placaj cu plăci de faianţă etc.) şi a suprafeţelor.                                                                                                       Specificaţia finisajelor se va coordona în perioada elaborării proiectului cu beneficiarul, în dependenţă de destinaţia încăperii.
Se va elabora tabelul finisajelor pentru fiecare încăpere cu detaliile-tip în tabel.
h) Finisaje exterioare
La fațadă se va proiecta izolarea termică a pereților exteriori la faţade conform normativelor în vigoare, din plăci de vată minerală rigidă montate prin lipire cu adeziv si fixate cu dibluri speciale. În proiect se va prevedea finisarea pereţilor exteriori a faţadei cu tencuieli decorative (de tip tinc). Soclul se va placa cu plăci de piatră de Cosăuți. Pereul se va proiecta cu pavaj din plăci de beton cu grosimea de 20mm. Scările exterioare la intrări se vor proiecta cu placaj din gresie porţelanată antiderapantă.                                                                                  Se va elabora planul finisajelor pentru fiecare faţadă, inclusiv harta coloristică şi specificaţiile materialelor. 
A.2.3 Sisteme de utilităţi
În proiect se vor elabora toate sistemele de utilităţi după cum urmează:
a) Sistemul de apă şi canalizare - se vor proiecta  sisteme interioare de apă, apă caldă menajeră şi canalizare conform normativelor în vigoare. Sistemele exterioare de apă şi canalizare se vor proiecta conform condiţiilor tehnice elaborate de prestatorii de servicii. 
b) Sistemul de termoficare -  se va proiecta din ţevi de metaloplast şi radiatoare din fontă. Energia termică şi apa caldă menajeră se va asigura de la centrala termică autonomă, care va fi proiectată în clădirea existentă şi va utiliza ca combustibil gazele naturale. Reţeaua de gazificare se va proiecta conform condiţiilor tehnice eliberate de societatea „Chișinău-gaz”. Se va calcula posibilitatea de a conecta sistema de termoficare a clădirii existente cu sistema nou proiectată a laboratorului anexat prin extindere.
c) Sistemul de alimentare cu energie electrică - se va proiecta conform avizului de racordare eliberat de ÎCS „RED UNION FENOSA” SA. Proiectul va prevedea  sistemul electric de iluminat, sistemul electric de forţă, prize de pământare şi paratrăsnete,  conform normelor în vigoare (categorii necesare de alimentare pentru laboratorul ADN).
d) Sistemul de semnalizare la incendiu şi pază - se va proiecta un sistem de semnalizare la incendiu şi pază, conform normativelor în vigoare. 
Se va elabora tabelul de stingere a incendiului  pentru fiecare încăpere cu detaliile-tip în tabel.
e) Sistemul de ventilare şi condiţionare - Este necesar de a prevedea în proiect un sistem de ventilare şi condiţionare a aerului, conform normativelor în vigoare. 
f)  Reţele de curenţi slabi - se vor proiecta reţele de curenţi slabi care vor prevedea telefonizarea, reţeaua de calculatoare,Internet şi ceasoficarea. Toate racordările la rețelele de utilităţi se vor proiecta conform condiţiilor tehnice eliberate de prestatorii de servicii obţinute de către proiectant.
A.3 Materiale, compatibilităţi, reglementări tehnice şi standarde utilizate
a) Toate materialele utilizate în proiect trebuie să dispună de certificate de conformitate. Materialele noi care nu au un standard valabil pe teritoriul Republicii Moldova trebuie să dispună de agremente tehnice. În proiect vor fi prezentate caracteristicile tehnice ale materialelor, marca, simbol etc. dar nu şi producătorul. Se interzice indicarea în proiect a unei mărci de fabrică sau de comerţ, a unui brevet de invenţie, a unei licenţe de fabricaţie sau a unei anumite origini ori producţii. Totuşi, se admite o astfel de indicaţie, dar numai însoţită de menţiunea “sau echivalent” în cazul în care este o situaţie de neînlocuit. 
b) Pentru activităţile de execuţie a proiectului se vor aplica: Legea Republicii Moldova privind calitatea în construcţii nr. 721-XIII din 02.02.1996, cu modificările si completările ulteriore; Standardele şi reglementările tehnice din domeniul construcţiilor, în vigoare în Republica Moldova;
c). Pentru perfectarea “Titlului de bază” în proiect  (штамп) se va utiliza Forma-1 din Standardul  (ГОСТ 21.103.78), pct. “2”.
d) Conform Instrucţiunilor  “NCM A.07.02-99”, pct. 3.2, proiectul se va elabora în faza de proiectare - “Proiect de execuţie  (PE)”.

A.4 Încercări 
Proiectantul va prevedea în proiect efectuarea următoarele încercări:
*încercările necesare ale tuturor instalaţiilor interioare (apă, canalizare, ventilare-condiţionare, termoficare, electrice şi prevenire şi stingere a incendiilor;  
*testarea, reglarea, verificarea şi pregătirea documentației pentru sistemul de ventilare şi condiționare a aerului;
*reţelele electrice exterioare, conectarea cablurilor de tensiune înalta la Tabloul Electric General cu elaborarea documentației pentru conectare şi execuţia măsurărilor si  verificărilor rețelelor electrice cu elaborarea documentatei necesare pentru transmiterea la ICS „ RED UNION FENOSA” SA;
*testarea, reglarea, verificarea si pregătirea documentației pentru sistemul de alarmă la incendiu şi pază.

A.5 Modul de elaborare a proiectului 

a) Proiectul se va elabora într-o singură fază, conform Instrucțiunilor cu privire la procedura de elaborare, avizare, aprobare şi conţinutul-cadru al documentaţiei de proiect pentru construcţii (NCM A.07.02-99). Din componenţa proiectului fac parte:
*Expertiza tehnică a clădirii existente cu subsol; 
*Studiul geotehnic (minim trei sonde a cîte 15 metri adîncime fiecare); 
*Executarea măsurărilor de control a încăperilor existente; 
*Ridicarea topografică (0,2ha);
*Proiect de execuţie cu următoarele compartimente:
-  Compartiment – arhitectura  (CA);
-  Compartiment – rezistenţă (CR);
-  Compartiment - soluţii tehnologice (CTh);
-  Sistemul interior de apă şi canalizare (CAC);
-  Sistemul de încălzire, ventilare şi condiţionare a aerului (CVC);
-  Sistemul electric interior (E);
-  Sistem de semnalizare la incendiu şi pază (CSI);
-  Sistemul de curenţi slabi (CCS);
- Compartimentului privind urmărirea în timp (CUT);
- Compartiment  de mediu (CM);
*Alte compartimente prevăzute de normativele în vigoare.
b) Proiectantul va fi responsabil de:
1) Perfectarea documentelor iniţiale (prealabile) pentru proiectare, inclusiv obţinerea Certificatului de urbanism;
2) Coordonarea proiectului, la toate etapele de elaborare cu:
- organele de stat de control;
- autorităţile locale;
- prestatorii de utilităţi;
- beneficiarul.
3) Obţinerea tuturor avizelor şi condiţiilor tehnice necesare pentru conectarea la rețelele de gazificare, electricitate, apă, canalizare, telecomunicații, etc.
4) Elaborarea proiectului de execuţie;
5) Elaborarea proiectului de organizare a construcției, inclusiv coordonarea lui cu autorităţile locale;
6) Verificarea proiectului în modul stabilit (Contractul cu verificatorii de proiecte se încheie de către proiectant);
7) Monitorizarea aplicării proiectului (controlul de autor);
8) Elaborarea devizelor estimative de cheltuieli; 
9) Elaborarea compartimentului privind urmărirea comportării în timp a construcţiei.

c) Proiectul se va elabora în limba română, în 4 exemplare, dintre care două originale şi două copii și sistem computerizat „AUTOCAD” pe CD.

d) Proiectul va fi verificat în modul stabilit de către verificatori de proiecte atestaţi. Candidatura verificatorilor va fi coordonată cu managerul proiectului. 

e) Proiectantul va obţine şi va achita plata pentru toate avizele, permisiunile şi alte autorizaţii ce ţin de elaborarea proiectului.

B. PROIECTUL DE ORGANIZARE A CONSTRUCŢIEI

a) Proiectantul va elabora proiectul de organizare a construcţiei, care va include:
1. Planul de organizare a şantierului;
2. Planul de amplasare a mecanismelor de construcţie în toate etapele de execuţie;
3. Planul de organizare a lucrărilor la execuţia acoperişului;
4. Fişele tehnice de execuţie a următoarelor lucrări:
*execuţia acoperişul;
*finisarea faţadelor; 
b) Proiectantul va coordona proiectul de organizare a lucrărilor de construcţie cu prestatorii de utilităţi în vederea racordării, în perioada de execuţie a construcţiei la reţelele de utilităţi.

C. AMENAJĂRI
Se va elabora un plan de amenajare a teritoriului adiacent laboratorului care se va coordona cu beneficiarul. În fața laboratorului se va proiecta o parcare pentru autoturisme.

D. ALTE PREVEDERI 
Proiectantul va specifica în Compartimentul ”ARHITECTURA” și în memoriul explicativ al proiectului, lista lucrărilor ce devin ascunse, precum și următoarele  stadii de lucrări ajunse în faze determinante:
a) Faza I – Structura de rezistență și acoperiș;
b) Faza II – Sisteme interioare de utilități, etapa I;

E. SARCINA PENTRU PROIECTARE 
Sarcina pentru proiectare a Laboratorul ADN din mun. Chișinău este prezentată în tabelul de mai jos:

	Nr. crt.
	Sarcini privind proiectarea clădirii şi 
monitorizarea lucrărilor de construcţie
	Termeni de execuţie

	1
	Obținerea documentelor iniţiale, inclusiv:
- certificatul de urbanism;
- avize la proiectare de la organele de control;
- alte documente necesare proiectării 
	20.07.2018

	2
	Obţinerea tuturor avizelor de racordare la rețelele de utilităţi
	

	3
	Elaborarea studiului geotehnic
	

	4
	Elaborarea studiului topografic, inclusiv pentru rețelele exterioare de apă+canalizare
	

	5
	Elaborarea proiectului de execuţie
	

	6
	Elaborarea proiectului de organizare a construcției, inclusiv coordonarea lui cu autorităţile locale
	

	7
	Elaborarea compartimentului privind protecția mediului
	

	8
	Elaborarea compartimentului privind urmărirea comportării în exploatare a construcţiei
	

	9
	Coordonarea proiectului, la toate etapele de elaborare cu organele de stat de control, autorităţile locale şi prestatorii de utilităţi.
	

	10
	Verificarea proiectului în modul stabilit
	

	11
	Elaborarea devizelor estimative de cheltuieli, inclusiv deviz general și devizele locale
	

	12
	Obţinerea autorizaţiei de construire
	

	13
	Monitorizarea aplicării proiectului (controlul de autor), inclusiv modificări pe parcurs

DEVIZUL DE CHELTUIELI
* Ofertantul trebuie să indice în ofertă preţurile la toate tipurile de lucrări descrise în Tabelul de Prețuri și Termene.
* În articolele din Tabelul de Prețuri și Termene, se vor include toate lucrările aferente acestui articol.
* Lucrările care nu vor fi calculate în articolele din Tabelul de Prețuri și Termene vor fi considerate acoperite de alte preţuri din deviz.
* Toate cheltuielile, directe şi indirecte, toate taxele şi impozitele, şi alte plăţi suportate de Contractant în conformitate cu condiţiile Contractului sau din alte motive, existente la data prezentării ofertei, se vor include în preţurile  articolului din Tabelul de Prețuri și Termene şi în preţul total al Ofertei, prezentată de Ofertant.

1. Eşec în executarea contractului: Cumpărătorul este în drept să rezilieze Contractul, în caz dacă Prestatorul de Servicii nu reuşeşte să presteze serviciile în termenii şi condiţiile prevăzute în Contract, în baza unui preaviz cu 21 zile înainte de reziliere de către Cumpărător, fără ca acest lucru să impună oricare răspundere din partea Prestatorului de Servicii.
2. Notă: Conform măsurărilor preventive, încăperile existente (subsol și parter) au o suprafață de aproximativ 350 m.p., iar anexa nouproiectată (P+1E).



Șef al CTC și EJ al IGP,
Comisar-șef                                            /semnat/                               Nicolae BODRUG

COORDONAT:

Specialist superior al SAC al SAL al IGP,
Inspector principal                               /semnat/                                Octavian OLARU


Specialist superior al SAC al SAL al IGP,
Inspector superior                                  /semnat/                              Petru HANGANU

